Capsidae novae mediterraneae 

descriptae 

ab 

O. JVI. f^euter. 

IIT. 


1. Tuponia obscuriceps Reut. 

Dicign.: Virescens, superne dense albo-pubescens, ca¬ 
pite, saepe etiam callis pronoti scutelloque basi vel fere 
toto in ferrugineum vergentibus; cuneo toto concolore; mem¬ 
brana sat fumata, venis virescentibus, areolis nebulaqve in¬ 
fra apicem areolae minoris obscurioribus, macula ad apicem 
cunei hyalina; tibiis spinulis nigris e punctis distinctis ni¬ 
gris, maris minoribus, feminae majoribus, nascentibus; ca¬ 
pite basi pronoti parum vel paullulum (cf) vel ad summum 
Ve (9) angustiore, vertice oculo circiter 4 / 5 vel fere duplo 
(cf 1 ) vel circiter 2 l /s (9) latiore; oculis exsertis, granulatis, 
praecipue maris maximis, fere totis ultra angulos apicales 
pronoti excedentibus; antennis articulo secundo latitudine 
capitis paullo basique pronoti parum longiore (cf) vel lati¬ 
tudine capitis paullo longiore basique pronoti ad summum 
Ve breviore (9). Long. cf 2 3 / 4 —3, 9 2 72 mm. 

Hab. in Lymoniastro Guyoniano: Algeria (Biskra! d. 
16 febr. 1894), D. E. Saunders. 

Descr,: A T. hippophae Fieb. tibiis distincte nigro- 
punctatis mox distinguenda; a T, prasina statura majore,, 
capite latiore, oculis majoribus fortius exsertis, punctis ti¬ 
biarum praecipue feminae multo distinctioribus, a T. pun - 
ctipedi Reut. capite latiore, oculis multo magis exsertis^ 
antennis articulo secundo basi pronoti ad summum (9) 1 / s 
breviore, punctis tibiarum remotioribus, maris minoribus, ab 
omnibus colore capitis et scutelli obscuro in ferrugineum 
vergente divergens. Caput verticale, gula haud distinguenda,, 
vertice margine acutiusculo, margine communi postico ver¬ 
ticis et oculorum arcum latissimum sed distinctum retror¬ 
sum vergentem formante. Oculi nonnihil retrorsum vergen¬ 
tes. Antennae sordide virescentes, articulo primo interdum 
in ferrugineum vergente, secundo rarius apice infuscato, duo¬ 
bus ultimis simul sumtis secundo parum longioribus. Pro- 
notum basi longitudine paullo magis qvam duplo, apice lon¬ 
gitudine fere dimidio latiore. Tarsi postici tibia paullo ma¬ 
gis qvam triplo breviores. 

2. Maurodactylus alutaceus Fieb. var. 

cliscifer Reut. 

Corpore nigro, solum stria verticis transversali saepe 
angulata, macula discoidali vel etiam lateribus pronoti, gut¬ 
tula utrinque basali scutelli interdum obsoleta saepeque etiam, 
connexivo ochraceis. 

Transcaspia! (Mus. Vindob.), Amasia! (coli. Puton). 

3. Crysochnoodes Reut. 

Diagn .: Corpus ovale, cum hemielytris ubique pilis^ 
brevibus metallicis dense tectum, superne adhuc nigro-pube- 
scens; capite basi pronoti multo angustiore, modice nu¬ 
tante, infra oculos sat longe producto, latitudini cum oculis 
aeque longo, clypeo compresso sat prominente, versus api¬ 
cem sensim declivi, basi a fronte leviter discreto, angulo 

faciali acuto, genis feminae mediocribus, gula distincta; ocu¬ 
lis laevibus, sat magnis; rostro apicem coxarum posticarum 
attingente; antennis paullo supra apicem oculorum interne 
insertis, articulo primo apicem clypei haud superante, se- 
sundo latitudine capitis longiore; pronoto margine apicali 
late sinuato, callis haud discretis; pedibus punctis obscu¬ 
rioribus destitutis, tibiis nigro-spinulosis, tarsis posticis arti¬ 
culo tertio secundo aeque longo, unguiculis modice curva¬ 
tis, aroliis distinctis medium unguiculorum attingentibus. 

Habitat species unica hactenus cognita in territorio 
mediterraneo. 

Descr.: Genus ab omnibus reliquis pedibus pallidis et 
inpunctatis tibiisque nigro-spinulosis instructis corpore pilis 
metallicis dense tecto mox distinctum. Caput a latere visum 
altitudine basali paullo brevius, versus apicem sensim de¬ 
clive, clypeo sat prominente, basi supra lineam inter bases 
antennarum ducendam sed vix in linea intermedia oculorum 
posita; gula sat brevi. Oculi sat convexi, orbita interiore 
paralleli, feminae in genas modice extensi. Rostrum arti¬ 
culo primo caput parum superante. Antennae articulo se¬ 
cundo apicem versus sensim leviter incrassato. Pronotum 
trapeziforme, margine basali lateribusque rectis, disco api¬ 
cem versus levissime declivi. Scutellum basi obtectum. He- 
mielytra explicata, feminae lateribus parum rotundata, cu¬ 
neo latitudini basali vix aeque longo. Alae areola hamo a 
vena sustensa emisso, a basi venae decurrentis sat remoto. 
Xyphus prosterni convexus. Coxae anticae apicem meso- 
sterni subattingentes. Femora postica feminae levissime in¬ 
crassata. 


Chrysochnoodes vestitus Rent. 

Diagn.: Sat obscure sordide virescenti-olivaceus, sat 
nitidus, pilis squamiformibus aureis dense vestitus, superne 
nigro-pubeseens; membrana fumata, venis pallidis, linea an¬ 
gusta inter areolam minorem et apicem cunei hyalina mar- 

gini cunei adjecente, areola minore hyalina disco fumata* 
tibiis sat longe nigro-spinulosis, extremo apice nigricantibus, 
tarsis articulo primo apiceque ultimi nigricantibus. Long. 
2 3 72 

Halb. in Algeria (Azazgal), D. Saunders. 

Deser.: Caput basi pronoti circiter 3 / 7 angustius, ver¬ 
tice oculo circiter duplo latiore (2). Oculi badii, ultra an¬ 
gulos anticos pronoti leviter prominuli. Rostrum apice nigro. 
Antennae articulo secundo margine basali pronoti paullo 
breviore. Pronotum basi longitudine solum circiter 3 / 4 la¬ 
tiore, apice longitudini vix aeque lato. Hemielytra feminae 
abdomem paullo superantia. Alae venis fuscis. Tarsi postici 
tibiis circiter triplo breviores. Terebra feminae longissima. 


4. Psallopsis Keut. 

Corpus ovale, pallidum, capite verticale, basi pronoti 
saltem 1 / 4 angustiore, infra apicem oculorum modice pro¬ 
ducto, transversali, a latere viso altitudine basali multo bre¬ 
viore, fronte elypeoque perpencularibus, vertice postice te¬ 
nuiter marginato, margine acutiusculo, clypeo ab antico viso 
sat lato, parum compresso, a latere viso aeque lato, angu¬ 
sto, latissime arcuato, leviter prominente, basi a fronte haud 
discreto, ipsa basi in linea intermedia oculorum posita, an¬ 
gulo faciali subrecto, genis humilibus, gula vix distinguenda; 
oculis minute granulatis, in genas longius extensis; rostro 
coxas posticas paullo superante; antennis paullo supra api¬ 
cem oculorum interne insertis, articulo primo apicem ely- 
pei haud superante, secundo latitudine capitis longiore; pro- 
noto brevi, fortiter transverso, trapeziformi, margine api¬ 
cali subrecto, marginibus lateralibus basalique rectis; scu- 
tello basi detecto; alis hamo areolae a vena sustensa emisso; 
prosterno utrinque lateribus impresso, xypho convexo; coxis 
anticis medium mesosterni longe superantibus; femoribus 
posticis longis et valde dilatatis, saltatoriis, dimidio apicali 
marginis anterioris setis quinque longis exsertis instructo; 

tibiis spinulis albidis e punctis nigro-fuscis nascentibus; tar- 
sis posticis longiusculis, articulo ultimo secundo aeque longo; 
unguiculis leviter curvatis, aroliis distinctis cum iis totis 
connexis eorumque medium vix excedentibus. 

Habitat species unica hactenus cognita in parte afri- 
cana territorii mediterranei. 

Deser.: Primo intuitu speciebus quibusdam generis Psal¬ 
las Fieb., Reut. similis, capite autem a latere viso multo 
breviore, verticali, vertice tenuiter marginato, fronte clypeo- 
que verticalibus, hoc ab antico viso latiore, a latere viso 
parum prominente, femoribus posticis margine anteriore se- 
tis pluribus rigidis instructis divergens; a gen. Moissonia 
Reut, cui forsitan affinis, vertice distincte marginato, cly- 
peo basi altius posito, antennis longioribus, rostro coxas 
posticas paullo superante, coxis anticis longioribus, tibiis 
albo-spinosis, unguiculis longioribus sensim leviter curvatis, 
aroliis cum unguiculis totis connexis. 

Psallopsis femoralis Reut. 

Diagn.: Inferne dilute virescens, superne albido-virens, 
capite saepe nonnihil in ochraceum vergente, albido-pube- 
scens, hemielytris albidis, ubique punctis griseo-fuscis sat 
dense conspersis, membrana alba, griseo-fusco-irrorata, ve¬ 
nis albidis, areolis punctis griseo-fuscis notatis; antennis 
articulo primo apice excepto femoribusque obscure fuscis, 
tibiis tarsisque albidis, illis spinulis albidis e punctis sat 
minutis fuscis nascentibus. Long. 2 fere 3 mm. 

Hab. in Algeria (Biskra! d. 20 maj), D. Prof. J. Sahl- 

berg. 

Descr.: Caput (2) basi pronoti circiter ] / 4 brevius, a 
supero visum pronoto aeque longum, ab antico visum lati¬ 
tudini frontis oculique unici longitudine subaequale, a latere 
visum altitudine basali circiter V 3 brevius; vertice oculo fere 
duplo et 2 / 3 latiore. Oculi fusci. Antennae articulo primo 
excepto virescenti-albidae, articulo secundo margine basali 
pronoti vix breviore, tertio secundo circiter 1 / 4 , quarto ter- 

tio paullo minus qvam duplo breviore. Pronotum basi lon¬ 
gitudine circiter duplo et dimidio latiore, apice longitudine 
saltem dimidio latiore, disco versus apicem omnium levis¬ 
sime declivi. Femora postica (2) margine antico apicem 
versus setis quinque fuscis. Tarsi albidi, postici tibia vix 
5 breviores. Unguiculi fusci, aroliis hyalinis. 


5. Psallus Saundersi Reut. 

Diagn.: Superne albus, albo-pubescens, pilis nigris de¬ 
stitutus; antennis articulo primo interne ante apicem ato¬ 
mis duobus nigricantibus; hemielytris atomis omnium subti¬ 
lissimis nigricantibus aequaliter conspersis, limbo laterali co¬ 
rii innotato; femoribus aequaliter dense nigricanti-punctula- 
tis, tibiis spinulis tenuibus albidis e punctis minutis nigri¬ 
cantibus nascentibus. Long. c f 2 2 / 3 rnm. 

Hab. in Thymelaca maerophylla: Algeria (Biskra! d. 
21 aprilis 1894), commun. D. E. Saunders. 

Descr.: Ps. pumilo Jak. affinis, pronoto scutelloque 
punctis destitutis, hemielytris aequaliter (etiam basi cunei) 
fusco-punctatis, punctis multo minoribus, colore articuli primi 
antennarum, spinulis tibiarum brevioribus albis divergens; a 
Ps. absinthii Scott statura minore, pronoto scutelloque 
innotatis, atomis hemielytrorum minutissimis, spinulis tibi¬ 
arum albis, brevioribus et tenuioribus distinctus. Caput (cf) 
basi pronoti circiter 2 / 5 angustius, ab antico visum trans¬ 
versum, vertice oculo circiter 3 / 4 latiore, clypeo prominulo, 
basi a fronte parum discreto. Oculi maris magni, fortiter 
granulati. Rostrum apicem coxarum posticarum attingens, 
apice nigro. Antennae articulo secundo maris sublineari, 
nonnihil crassiusculo, margine basali pronoti circiter l / i bre¬ 
viore. Pronotum breve, fortiter transversum, basi longi¬ 
tudine paullo magis qvam duplo latiore, apice longitudine 
distincte latiore. Hemielytra membrana opalino-alba, viva¬ 
citer iridescente, venis albidis. 

6. Psallus criocoroides Re at. var. Salil- 
bergi Reut. 

Nigro-picea, superne pilis albis squamiformibus tecta; 
antennis saepe articulo secundo toto flavo-ferrugineo, basi 
pronoti paullo breviore; hemielytris piceis vel rufescenti- 
piceis, arcu basali cunei paullo pallidiore, membrana areola 
majore, apice excepto, pallida; femoribus inferne nigro-fusco- 
punctatis, saepe basin versus late rufo-piceis; tarsis articulo 
ultimo solum apice fuscescente; vertice maris oculo 2 / 5 —V 2 
latiore. Long. 2 3 / 4 — 3 mm. An species propria? 

Hab. in Tunisial, D. Prof. J. Sahlberg. 

7. Atractotomus validus Reut. 

Diagn.: Sat obscure coccineus, capite pronotoque rufo- 
testaceis, nonnihil fuscescentibus, ubique pilis brevibus au¬ 
reis dense vestitus, superne subtiliter nigro-pubeseens; anten¬ 
nis (?) articulis duobus primis (c?) obscure coccineis, apice 
nigro-fuscis, tertio dimidio basali pallide flavente, dimidio 
apicali infuscato, secundo primo paullo crassiore, levissime 
fusiformi, crassitie maxima circiter quintuplo longiore; femo¬ 
ribus rubris, basin versus cum coxis albidis, tibiis tarsisqne 
albido-flaventibus, his articulo ultimo fusco-nigro; hemiely¬ 
tris totis concoloribus, coccineis, cuneo lunula basali desti¬ 
tuto, membrana fumata, macula ad apicem cunei posita 
hyalina, venis rufescenti-testaceis, areola minore nigricante. 
Long. 2 4 ? / 5 mm. 

Hab . in Algeria (Bona! d. 3 maji 1896!), comm. D. E. 
Sau nders. 

Descr. Ab A rufo Fieb. articulo secundo antennarum 
multo magis elongato, membranae macula hyalina ad api¬ 
cem cunei, tibiis totis albido-flaventibus etc. mox distin¬ 
guendus, ab A. Pici Reut. statura majore, pronoto paullo mi¬ 
nus transverso coloreque tibiarum posticarum divergens. Ca¬ 
put basi pronoti circiter 3 / 7 angustius, vertice oculo vix ma- 

gis qvam 3 / 4 latiore. Oculi nigri, parum granulati. Rostrum 
albidum. Antennae (2) articulo secundo primo fere quin- 
tuplo longiore, margine basali pronoti paullulum breviore, 
tertio secundo circiter duplo breviore. Pronotum basi lon¬ 
gitudine distincte minus qvam duplo latiore, callis fuscis. 
Hemielytra (9) abdomen modice superantia. Mesosternum 
nigro-fuscum, tibiae nigrospinulosae, margine apicali nigro. 

8. Atractotomus Pici Reut. 

Diagn,: Obscure ruber vel rubro-testaceus (c f) vel laete 
coccineus (2), interdum capite callisque pronoti fuscis (cf) 
vel capite apice nigricante (2), pilis squamiformis faciliter 
divellendis pallide orichalceis vestitus; antennis articulis duo¬ 
bus saltem primis nigris vel nigro-fuscis, articulo secundo 
primo paullo crassiore, maris subcylindieo, feminae levis¬ 
sime fusiformi et crassitie maxima fere sextuplo longiore; 
femoribus rubris innotatis, tibiis tarsisque pallide flaventibus, 
illis punctis destitutis, posticis basin versus late rubris, tarsis 
articulo ultimo nigro-fusco; hemielytris totis concoloribus, 
obscure rubris (c?) vel coccineis (2), cuneo lunula basali 
destituto; membrana nigricante, areolis concoloribus, venis 
rufo-testaceis, macula anguli basalis exterioris hyalina; ver¬ 
tice oculo circiter y 4 (cf) vel fere magis qvam duplo (2) 
latiore. Long. o* 3 V 5 , 2 3 l / 4 mm. 

Syn.: Psallus Pici Reut., Ofv. Finska Vet. Soc. Forh. 
XLII, p. 142, 11! 

Hab . in Algeria (Kroubsl), D. Pic. 

Descv.: Ab A. rufo Fieb., cui colore corporis et pe¬ 
dum similis, articulo secundo (2) multo magis elongato mem¬ 
branaque ad apicem cunei macula hyalina signata diver¬ 
gens. Corpus maris valde oblongum, feminae oblongo-ovale. 
Caput basi pronoti circiter 2 / 5 (cf)— 3 / 7 (2) angustius, gula 
brevi, vertice saepe linea transversali pallide flavente. Oculi 
nigri, sublaeves. Rostrum testaceum, articulo primo rubro. 
Pronotum (cf) basi longitudine vix duplo latiore, apice lon¬ 
gitudine distincte (c?) vel vix (2) angustiore. Hemielytra 


abdomen longe (cf) vel breviter (9) superantia. Pectus ru¬ 
brum vel fusco-rubrum, orificiis pallidioribus. Tibiae ante¬ 
riores extrema basi, posticae basi late rubrae. Tarsi apice 
fusci. 


9. Orthotylus albovittatus Reut. 

Diagn.: Dilute virescens, nitidus, superne nigro-pilosus- 
capite, pronoto basique seutelli vitta angusta vel linea me, 
dia longitudinali albida signatis; membrana dilute fumata, 
venis areolisque virescentibus; vertice (cf) subochraceo, im- 
marginato, oculo parum minus qvam duplo latiore; rostro 
apicem coxarum posticarum attingente; antennis articulo se¬ 
cundo latitudine postica pronoti distincte longiore; tibiis te¬ 
nuissime pallido-spinulosis; tarsis posticis articulo tertio se¬ 
cundo aeque longo. Long. cf 3 3 / 4 mm. 

Hab. in Algeria (Oran!), D. Mathieu, commun. D. 
Montandon. 

Descr.: Species capite, pronoto scutelloque linea longi¬ 
tudinali albida signatis ab omnibus affinibus mox distin¬ 
guenda. Corpus maris valde oblongum. Caput (cf) basi pro¬ 
noti circiter 3 / 7 angustius, ab antico visum leviter transver¬ 
sum, clypeo fortiter prominente, genis sat angustis, gula 
subhorizontali (?). Rostrum apice nigro. Pronotum basi lon¬ 
gitudine fere paullo magis qvam duplo latiore, apice longi¬ 
tudine distincte latiore. Hcmiolytra (cf) abdomen dimidio 
longitudinis superantia. Segmentum genitale maris medio¬ 
cre. Tibiae posticae tarsis fere quadruplo longiores. 

10. Dimorphocoris lateralis Reut. 

Diagn.: Oblongus (cf) vel late obovatus (9), superne 
pilis squamiformibus aeneis facile divellendis vestitus, capite 
pronotoque parcius nigro-setosis; fuscescenti-ferrugineus (9) 
vel ferrugineo-fuscus (cf), marginibus lateralibus pronoti lim¬ 
boque lato laterali hemielytrorum pallide ochraceis vel testa¬ 
ceis, maris connexivo seriebusque abdominis duabus dorsa¬ 
libus macularum testaceis; verticis vittulis obliquis (9) vel 

maculis, duabus magnis (c 7 ) fuscis: pronoto maris infuscato, 
marginibus lateralibus lineaque media longitudinali pallidis, 
feminae pallidiore, utrinque vitta fusca postice abbreviata 
notato: hemielytris utriusque sexus valde abbreviatis, solum 
segmentum primum (c 7 ) vel duo basalia (5:) tegentibus, apice 
versus suturam leviter oblique truncatis, margine apicali ante 
angulum exteriorem late rotundatum non nisi omnium obso¬ 
letissime sinuato; dorso abdominis depresso; antennis lon¬ 
gius pubescentibus, articulo primo basique secundi setis ri¬ 
gidis nigris ornatis, primo latitudine verticis interoculari fere 
longiore (*?) vel paullulum breviore (2), secundo lineari lati¬ 
tudine capitis cum oculis fere dimidio (c 7 ) vel paullulum (2) 
longiore, ultimis fuscis, tertio basin versus sordide testaceo: 
femoribus apice nigro-setosis. maris infuscatis, tibiis nigro- 
spinulosis, punctis nigris destitutis. Long. cf 2 2 5 ~3 1 2 , 2 
2 3 4 mm. 

Halj. locis aridis in insula Creta (Canea! m. martis). 
D. Prof. J. Sahlberg. 

Descr. Femina D. puneiigero Horv. affinis, statura 
paullo minore, colore obscuriore in ferrugineum vergente, 
hemielytris margine apicali ad angulum externum non nisi 
omnium obsoletissime sinuato, angulo interiore distincte ob¬ 
tuso, dorso abdominis depresso, antennarum articulo secundo 
breviore, tibiis punctis ad bases spinularum destitutis diver¬ 
gens. A I). tristi Fieb. hemielytris limbo laterali late pallido, 
margine apicali versus suturam oblique (nec recte) trunca¬ 
tis femoribusque posticis mullo levius incrassatis mox distin¬ 
guendus. Caput magnum et crassum, cum oculis basi pronoti 
formae brachypterae aeque latum (c 7 ) vel hac fere paullu¬ 
lum latius (2) ? a supero visum pronoto paullo longius, apice 
obtusangulariter productura, latitudini verticis oculique unici 
aeque longum, ab antico latitudine basali cum oculis di¬ 
stincte longius, infra oculos longe tumido-productum, a la¬ 
tere visum altitudine brevius, vertice horizontali, oculo fere 
duplo et dimidio (zf) vel fere magis qvam triplo (5) latiore, 
fronte sensim declivi, basi utrinque lineola obliqua nitida 
fu.-rca signata, cum clypeo in arcum obtusum prominentem 

subconfluente, clypeo a fronte levissime (cf) vel vix (9) dis¬ 
creto, subperpetidiculari vel (9) usque a basi retrorsum ver¬ 
gente, gula leviter obliqua, sat longa; grisescenti-ferrugi- 
neum, nigro-setosum, margine postico verticis punctis sex 
notato, vertice maris adhuc maculis vel vittis duabus mag¬ 
nis fuscis. Oculi nigro-fusci, sublaeves, basi retrorsum supra 
angulos anticos pronoti distincte vergentes, a latere visi cir¬ 
citer tertiam basalem partem laterum capitis occupantes. 
Rostrum pallide flavo-testaceum, apice nigro. Antennae paullo 
supra medium inter oculos et apicem clvpei insertae, flavo- 
testaceae, nigro-pubescentes et -pilosae, articulo primo pro- 
noto aeque longo (?) vel hoc longiore (a), secundo primo 
duplo (c f) vel fere duplo (?) longiore, duobus ultimis simul 
sumtis secundo longioribus, tertio secundo circiter 1 4 bre¬ 
viore. Pronotum horizontale, utrinque versus latera leviter 
declive, basi longitudine duplo latiore, apice basi parum 
angustiore, lateribus rectis, subparallelis, margine basali me¬ 
dio late leviter (?) vel levissime (a) sinuato, disco linea 
media subelevata longitudinali; ut superne describitur colora¬ 
tum. Scutellum breviter triangulare, totum planum, maris 
fuscum, linea media testacea, feminae ochraceo-testaceum. 
Hemielytra valde abbreviata, tota coriacea, maris fere tota 
abdominis latitudine, angulo apicali exteriore late rotundata: 
feminae margine laterali late arcuata, paullo pone medium 
abdomine angustiora, commissura scutello parum longiore; 
maris fusco-ferruginea, feminae ferrugineo-testacea, utrius- 
que sexus externe late pallido-limbata, limbo hoc feminae 
interne apice macula fuscescente vel vitta fuscescente ter¬ 
minata. Abdomen maris lateribus subparallelum, luscum, 
connexivo seriebusque duabus dorsalibus macularum pallide 
testaceis; feminae late obovatum, testaceum, transversim se- 
riatim ferrugineo-vel fuscescenti-adspersum, lateribus ma¬ 
gis infuscatum. Pedes testacei, tenuissime pubescentes, femo¬ 
ribus maris infuscatis, feminae concoloribus, omnibus apice 
margine anteriore setis quatuor rigidis nigris biseriatim posi¬ 
tis ornatis, posticis maris longis, feminae brevioribus leviter 
incrassatis; tarsis nigris. 

11. Smicromerus Reut. 

Dicign.: Corpus oblongum, parallelum (cf) vel ovatum 
(2 brachyptera), opacum, ubique cum pedibus dense albo- 
squamosum, superne brevius nigro-pilosum; capite marginibus 
verticis ocularibus concoloribus, fortiter nutante, basi pro- 
noti paullulum angustiore (cf) vel huic aeque lato (9 brach.), 
ab antico viso quinquangulari, infra oculos longe producto, 
latitudini posticae cum oculis aeque longo (o*) vel hac paullo 
fere longiore (2), a lalere viso altitudine basali multo bre¬ 
viore, vertice immarginato, margine recto, a basi declivi et 
cum fronte sensim confluente, utrinque ad oculum puncto 
nitidulo obsolete ferrugineo instructo, fronte cum clypeo in 
arcum latum confluente, hoc fere perpendiculari, depresso, 
basi mox infra medium capitis posito, genis altissimis, gula 
obliqua peristomio circiter duplo breviore; oculis in vertice 
fere transversaliter positis, angulis pronoti haud incumben¬ 
tibus, margine postice levissime retrorsum vergente; rostro 
robusto, medium ventris attingente (cf) vel sub-attingente (2); 
antennis pubescentibus, pilis exsertis destitutis, longe infra 
apicem oculorum insertis, articulo primo parvo, diametro 
transversali oculi parum longiore, spatio inter basin anten¬ 
nae et apicem clypei multo breviore, setis rigidis destituto; 
secundo latitudine capitis cum oculis paullo vel parum lon¬ 
giore, apicem versus sensim leviter incrassato, maris cras- 
siusculo, articulis ultimis breviusculis, simul sumtis secundo 
brevioribus, quarto tertio paullo breviore; pronoto capiti a 
supero viso fere aeque longo vel (2) fere paullo breviore, 
versus apicem leviter angustato, margine basali recte trun¬ 
cato, disco horizontali; scutelli basi obtecta; hemielytris ma¬ 
ris explicatis, cuneo oblongo-triangulari, feminae (an sein- 
per?) abbreviatis, apice versus suturam fortiter oblique trun- 
cato-rotundatis, membrana omnium angustissima, lineari, 
clavo discreto, sed fractura cunei nulla; femoribus posticis 
utriusque sexus incrassatis, tibiis etiam anlicis cylindricis, tar- 
sis posticis articulo primo secundo vix breviore, tertio se¬ 
cundo paullulum longiore. 

Habitat species unica hactenus cognita in parte meri¬ 
dionali territorii mediterranei. 

Descr.: A genere Orthocephalus Fieb., Reut., cui sat 
affinis, corpore opaco, rostro multo longiore, antennis lon¬ 
gius infra apicem oculorum insertis, articulo primo minuto, 
etiam ultimis breviusculis, pronoto margine basali recto, scu- 
telli basi obtecta etc. divergens; a genere Schoenocoris Reut. 
differt capite marginibus orbitalibus concoloribus, cum ocu¬ 
lis basi pronoti haud latiore, ab antico viso latitudini posti¬ 
cae saltem aeque longo, vertice a basi sensim declivi, cly- 
peo fere perpendiculari, oculis in margine verticis subtrans- 
versaliter positis et angulis pronoti haud incumbentibus, ro¬ 
stro longiore, antennis aliter constructis, hemielytris femi¬ 
nae brachypterae clavo discreto instructis, structura tarso- 
rum, etc.; a genere Anapus Stal capitis marginibus orbita¬ 
libus concoloribus, vertice declivi, antennarum articulo primo 
minuto, haud incrassato, setis rigidis destituto, diametro 
transversali oculi parum longiore, secundo versus apicem 
sensim distincte incrassato, quarto tertio breviore, pronoto 
basi truncato, hemielytris formae brachypterae apice versus 
suturam fortiter oblique truncato-rotundatis, membrana li¬ 
neari clavoque discreto instructis, tibiis anticis cylindricis, 
rectis, etc. distinctus. Caput vertice lato, basi clypei paullo 
supra lineam fictam inter scrobes antennarum ducendam 
longius infra apicem oculorum posita, angulo faciali recto; 
caput feminae qvam maris latius et crassius. Rostrum com¬ 
pressum, articulo primo fortiter dilatato, apicem xyphi pro¬ 
sterni subattingente. Oculi exserti, breves, laeves, orbita 
interiore recta versus apicem divergentes. Antennae fere 
in tertia basali parte spatii inter apicem oculi et apicem 
clypei insertae. Pronotum transversum, trapeziforme, mar¬ 
ginibus omnibus rectis. Xyphus prosterni triangularis, mar¬ 
ginatus. Mesosternum breve. Coxae anticae apicem meso- 
sterni subattingentes, posticae ab epipleuris hemielytrorum 
longe remotae. Pedes albo-squamosae, subtiliter nigro-pube¬ 
scentes, femoribus posticis incrassatis, margine antico ante 
apicem setis 2—3 rigidis nigris instructis; tibiis nigro-spinu- 

losis; tarsis posticis articulo primo margine superiore brevi 
margine inferiore margini superiori secundi fere aeque longo, 
hoc margine inferiore breviore, ungviculis breviusculis, sat 
fortiter curvatis. 

Smicromerus saltans Reut. 

Dictgn Totus niger, opacus, cum pedibus squamis al¬ 
bis faciliter divellendis tectus, superne pilis retrorsum ver¬ 
gentibus vel in capite et pronoto ad partem suberectis nigris 
pilosus, antennis articulo secundo basin versus obscure fer¬ 
rugineo (a 7 ') vel sordide ferrugineo, apice et interdum etiam 
basi magis minusve late nigricante; tibiis basique tarsorum 
ferrugineis, illis nigro-spinulosis. Long. cf 2\/ 2 , $ 2 2 / 5 - 
2 l / 2 mm. 

Hab. in desertis arenosis Algeriae (Clairfontaine! d. 25 
aprilis), D. Prof. J. Sahlberg. 

Descr.: Caput basi pronoti paullulum angustius (cf) 
vel huic aeque latum, vertice oculo circiter duplo et x / 3 
(d) vel paullo minus qvam triplo latiore (2). Antennae 
articulo secundo crassiusculo (d) vel gracili (2), margini ba¬ 
sali pronoti aeque longo (d, 2 brach.), tertio secundo cir¬ 
citer 3 /s breviore, qvarto tertio paullo breviore. Pronotum 
basi longitudine duplo (2 brach.) vel distincte minus qvam 
duplo (d) latiore, apice longitudine circiter dimidio (2) vel 
V 3 (d) latiore. Hemielytra abdomen breviter superantia (d 1 ), 
membrana tota nigricante, vel (2 brach.) basin segmenti 
sexti dorsalis subattingentia, commissura apice divaricata. 
Femora postica latitudine maxima paullo magis qvam triplo 
(2) vel vix qvadruplo (d) longiora. 

12. Plagiotylus Sahlbergi Reut. 

Dictgn.: Virescens, superne pilis albis facile divellendis 
subintricato-pubescens, capite pronotoque nigro-pilosis, hemi- 
elytris abdomineque pilis nigris adpressis; hemielytris maris 
longis, membrana sat dilute pisescenti-fumata, maculis ni- 

gricantibus parcius adspersa, venis sordide pallide griseo- 
virentibus, nigricanti-maculatis; feminae abbreviatis, apicem 
segmenti qvarti abdominalis vix superantibus, apice mar¬ 
gine externo et interno aeqvaliter obliquatis, angulum me¬ 
dium apicalem subrectum formantibus, illo levissime rotun¬ 
dato, hoc recto; vertice maris oculo magno parum vel ad 
summum 7s> feminae oculo circiter 3 / 4 latiore; antennis ar¬ 
ticulo primo latitudine verticis interoculari distincte paullo 
longiore (cf) vel vix 74 (5) breviore. Long. cf 5 3 /4-6, 
2 3 4 /s—4 mm. 

Hab. in Algeria (Clairfontaine! d. 25 aprilis), D. Prof. 
J. Sahlberg. 

Descr.: Pl. maculato Scott similis, differt oculis ma¬ 
joribus, vertice inter oculos angustiore, structura hemielytro- 
rum formae brachypterae. Corpus oblongum (cf) vel oblongo- 
obovatum (2 brachypt.). Caput basi pronoti circiter 2 / s (cT) 
vel paullulum (2 brachypt.) angustius, a latere visum alti¬ 
tudine basali multo brevius, vertice fortiter marginato, cly- 
peo basi a fronte impressione profunda discreto, fronte prae¬ 
cipue feminae apice fortiter convexo-declivi; genis altitudine 
oculi distincte humilioribus (cT) vel hac paullo altioribus. 
Oculi fusci, breves. Piostrum apicem mesosterni attingens 
(o*) vel apicem coxarum intermediarum subattingens (2), 
articulo ultimo apice nigro. Antennae ad ipsum apicem 
oculi (c f) vel mox infra hunc (2) interne insertae, nigro- 
pubescentes, articulo primo setis rigidis nigris, etiam articulis 
reliquis pilis longis remotis nigris instructis, secundo mar¬ 
gini basali pronoti aeque longo (o*) vel latitudine capitis 
cum oculis parum longiore (2), ultimis simul sumtis (cf) 
secundo parum longioribus, quarto tertio duplo breviore. 
Pronotum basi longitudine duplo (cf) vel paullo minus qvam 
duplo (2 brachypt.) latiore, apice longitudine paullo angu¬ 
stiore (cT) vel circiter 2 /s latiore (2 brachypt.). Hemielytra 
maris abdomen dimidio longitudinis superantia, feminae bra¬ 
chypterae commissura scutello fere duplo longiore. Pedes 
colore corporis, nigro-pubescentes, femoribus maris elonga- 

tis, feminae sat incrassatis vix fuscescenti adspersis; tibiis 
longe nigro-spinulosis, tarsis articulo ultimo extremo apice 
nigro. 


13. Lygus divergens Reut. 

Diagn.: Oblongus, flavo-testaceus, flavicanti-pubescens; 
capite ( 2 ) distincte transverso, vertice oculo aequelato, utrin- 
que tenuiter obtuse marginato, carina medio usque ad ip¬ 
sum marginem posticum angulariter emarginata; oculis ma¬ 
gnis, fortiter convexis; rostro apicem coxarum posticarum 
attingente; antennis articulo secundo apice nigro, ultimis 
fuscis, tertio basi late testaceo, secundo latitudine basali 
capitis circiter 2 / 3 longiore et margini basali pronoti aeque 
longo, duobus ultimis simul secundo paullo longioribus, ter¬ 
tio secundo paullo magis qvam 1 / 3 breviore; pronoto dense 
subtiliter punctato; scutello transversim subtiliter striguloso; 
hemielytris dense subtilissime sat obsolete punctatis, mar¬ 
gine exteriore corii concolore, cuneo angulo interiore fusco, 
apice castaneo, membrana nigricante, venis pallide testa¬ 
ceis, brachiali apicem versus albido-cincta, areola majore 
pallida, hac apicem versus minoreque fota nigricantibus, 
limbo exteriore mox supra medium macula subqvadrata al- 
bido-hyalina; tibiis tenuiter testaceo-spinulosis. Long. $ 4 rara. 

Hab. in Syria (Jerico! d. 28 februarii), D. Prof. J. 
Sahiberg. 

Descr .: i. cervino H. Sch. statura, magnitudine co¬ 
loreque simillimus, structura carinae verticis, antennis lon¬ 
gis aliter constructis, pronoto adhuc subtilius et densius 
punctato, corio obsoletius punctato margine laterali conco¬ 
lore, femoribus apice concoloribus, tibiis longius et fortius 
spinulosis divergens. Caput ( 2 ) basi pronoti circiter 2 /5 an- 
gustius, vreticale, a latere visum altitudine saltem duplo 
brevius, ab antico visum latitudini verticis oculique aeque 
longum, clypeo leviter prominente, basi a fronte leviter 
discreto, gula brevissima. Oculi nigri, magni, granulati, 
orbita interiore profunde sinuati. Antennae in sinu oculo- 

rum insertae, articulo piimo apicem capitis parum super¬ 
ante, tertio latitudini capitis cum oculis aeque longo, qvarto 
tertio circiter l / 3 breviore, hoc fere 2 / 5 basalibus pallido. 
Pronotum basi longitudine duplo latiore, apice longitudini 
aeque lato, disco sat convexo, callis fuscescenti-testaceis. 
Scutellum vittis duabus basalibus vittaque utrinque pone 
medium obscurius testaceis. Clavus ipso apice obscuriore. 
Corpus inferne pallide testaceum, mesosterno fusco-maculato, 
ventre utrinque vitta laterali basique medio fuscescentibus. 
Tarsi articulo ultimo apice leviter fuscescente. 

14. Calocoris nigronaustus Reut. 

Diagn.: Pallide flavens, inferne tenuiter flavo-pube- 
scens, superne pallide flavo-pubescens, praecipue hemielytris 
pilis brevibus adpressis nigris; pronoto apice excepto, basi 
scutelli hemielytrisque aurantiacis, apice clavi limboque la¬ 
terali corii et cunei pallide flavescentibus, membrana cum 
areolis dilute fumata, venis aurantiacis; vertice utrinque ad 
oculum stria verticali, clypeo, antennis articulo primo basi¬ 
que secundi nigris, illo extrema basi pallide flavente; capite 
(cf) ab antico viso fere transversali, a latere viso forti¬ 
ter declivi, altitudine basali paullo breviore, vertice oculo 
aeque lato; oculis laeviusculis; antennis articulo secundo 
margini basali pronoti aeque longo, ultimis simul sumtis se¬ 
cundo parum vel paullulum longioribus, quarto tertio circiter 
73 vel parum magis qvam 1 / 4 breviore; pronoto latitudine 
basali circiter 73 breviore; femoribus posticis superne api¬ 
cem versus fusco-nigro-conspurcatis, inferne serie punctorum 
fuscorum notatis, tibiis nigro-spinulosis. Long. o* 6 mm. 

Hctb . in Algeria (Constantine!), D. J. Sahlberg. 

Descr.: A G . tegulari Put., cui structura capitis et 
rortri proximus videtur, vertice maris oculo aeque lato, 
nigro-signato, clypeo nigro, genis minus humilibus, oculis 
laeviusculis, antennis basi nigris, articulo qvarto longiore, 
pronoto longiore, tegula nigra hemielytrorum basali nulla, 
a G. rubrinervi H. S., cui etiam capite breviusculo et forti- 

ter declivi affinis, corpore multo minore, vertice maris oculo 
aeque lato, fronte maris apice haud prominulo, oculis maris 
minoribus et minus granulatis, rostro adhuc breviore, pro- 
noto longiore, segmento maris genitaii ad sinum sinistrum 
mutico, a C. norvegico Gmel. capite ab antico et a latere 
viso distincte breviore, multo fortius declivi, rostro breviore, 
antennis et hemielytris brevioribus, nec non segmento maris 
genitali ad sinum simistrum mutico, a C. angulari Fieb. 
capite a latere viso altitudine basali distincte breviore, 
fronte multo fortius declivi, minus convexa, vertice angu¬ 
stiore, oculis paullo majoribus, orbita interiore versus api¬ 
cem minus divergentibus, rostro breviore, antennis articulo 
primo graciliore, pronoto angustiore, tarsis aliter constructis, 
tibiis longius spinulosis, tarsis segmentoque maris genitali 
aliter constructis nec non signaturis divergens. Caput basi 
pronoti fere duplo angustius, maris ab antico visum latitu¬ 
dine cum oculis fere paullo brevius, fronte fortiter declivi, 
clypeo prominente, basi a fronte bene discreto, ipsa basi 
distincte supra lineam fictam inter scrobes antennarum 
ducendam posita; genis (cf) mediocribus, gula obliqua fere 
dimidium capitis occupante, angulo faciali subrecto. Oculi 
fusci. Rostrum apice nigro, articulo primo medium xyphi 
prosterni attingente. Antennae fere ad quartam apicalem 
partem oculi interne insertae, articulo primo cylindrico, ca¬ 
pite ab antico viso paullo breviore, nigro, nigro-pubescente, 
articulis reliqvis ferrugineis, omnium brevissime et tenuissime 
pallido-pubescentibus, articulo secundo interdum apice levi¬ 
ter fuscescente, tertio secundo circiter 2 / 5 — Vs breviore. Pro- 
notum strictura apicali ipsae basi articuli secundi antenna¬ 
rum aeque lata, mox pone stricturam margine basali duplo 
angustius, lateribus subsinuatis, disco versus apicem fortiter 
declivi, laevi, aurantiaco, apice, saepe etiam medio pallide- 
scente, utrinque ad angulum posticum nebula parva nigri¬ 
cante. Scutellum parte apicali pallida transversim obsolete 
strigosa. Hemielytra (cf) abdomen modice superantia, ut 
superne describitur colorata, ipsa basi marginis scutellaris 
clavi nigra. Pedes colore corporis, tenuiter nigro-pubescen- 


213 


tes, spinulis tibiarum crassitie media tibiae paullulum bre¬ 
vioribus, tarsis pallidis, unguiculis fuscis. Segmentum maris 
genitale ad marginem sinus sinistri aperturae muticum. 

15. Trigonotylus ruficornis Fall. var. 
viridicornis m.: 

Typo ceteris simillima, sed antennis pallidissime virescenti¬ 
bus, nec non tibiis totis tarsisque pallidissime virescentibus, 
tarsis articulo ultimo fusco. A Tr. pallidieorni Re ut. ar¬ 
ticulo tertio antennarum secundo fere 1 / 4 breviore distin¬ 
guenda. 

Hab. in Algeria (Biskra d. 16 aprilis 1894!), comm. 
D. Saunders. 



